LSK Kvinner Fotballklubb

For idrettsforeningen og herrefotballaget, se Lillestrøm Sportsklubb

LSK Kvinner Fotballklubb er en kvinnefotballklubb fra Lillestrøm. De har vunnet Toppserien sju ganger, delt flest med Trondheims-Ørn, samt vunnet seks cupgull og tatt «The Double» fem ganger.

Klubben ble stiftet 10. oktober 1989 som Setskog/Høland. I 2001 ble de Team Strømmen og overtok plassen i Toppserien. Siden desember 2009 heter de LSK Kvinner FK.

 Toppserien 2025 

 Historie 

 Setskog/Høland (–2000) 

 Setskog 
Setskog var et av Norges mest anerkjente lag. De debuterte allerede fra begynnelsen av kvinnefotballen i norgesmesterskapet i 1978, der de kom til kvartfinalen. Dette ble den første av flere kvartfinaler for laget. Setskog kvalifiserte seg til den øverste divisjonen for kvinner i 1986, og var med fra begynnelsen, da den nasjonale serien begynte i 1987. I 1988 opplevde Setskog sitt muligens flaueste cupøyeblikk, da laget ble slått i første runde av Grorud, et lag som aldri før eller siden har markert seg i toppfotball for kvinner. I serien markerte Setskog seg med en femteplass som best i 1988.

Høland var også med fra begynnelsen, men har langt mer beskjedne plasseringer i cupen. I ligaen holdt de seg i 1. divisjon midt på treet fram til 1989, da laget rykket ned. 

 Sammenslått med Høland 
Imidlertid ble det aldri noe opphold i 2. divisjon, da Setskog og Høland ble slått sammen til Setskog/Høland i 1989. I sitt første år tangerte laget femteplassen, og i 1991 ble det fjerdeplass. 1992 ble klubbens beste år, da de fikk sølv i serien og vant cupen. Det ble sølv i 1995. Med unntak av 1999, ble Setskog/Hølands videre historie preget av kamp for å unngå nedrykk. Denne oppgaven lyktes de med, og Setskog/Høland, og deres fortsettelse, Team Strømmen, er ett av tre lag som aldri har rykket ned fra den øverste divisjonen for kvinner.

 Team Strømmen (2001–2009) 
Fra 2001 ble laget flyttet til Strømmen og fikk navnet Team Strømmen. De fire første årene befant laget seg på 6. og 7.-plass, men før 2005-sesongen kom Hege Riise tilbake til Team Strømmen. I 2005 overrasket laget med en andreplass og en cupfinale mot Asker. Cupfinalen var jevn, og endte 0–0 etter ordinær tid. I ekstraomgangene raknet imidlertid alt, og laget tapte 0–4. Riise og laget fortsatte, og i 2006 ble det en 4.-plass. Mot slutten av sesongen annonserte trener Janne Jansson at han kom til å trekke seg som trener, og spillende assistenttrener Riise tok over hovedtrenerrollen. I sitt første år som trener lyktes det henne å bekrefte Team Strømmens posisjon som et av landets beste lag med en femteplass, og i 2008 kopierte hun Janssons bedrift ved å vinne sølv både i serie og cup. Dette var delvis på grunn av fire importspillere fra USA og Canada; Lindsey Carstens, Ella Masar, Rhian Wilkinson og Diana Matheson. Særlig var Masar en giftig spiller. Imidlertid ble hun tatt ut på fotballaget Chicago Red Stars i Den amerikanske proffligaen. Team Strømmens innsats i høsthalvåret var særdeles imponerende. Team Strømmen var et eneste laget som lyktes i å slå suverende Røa, og fram til Team Strømmen tapte den siste seriekampen, som for Team Strømmen var betydningsløs, mot Arna-Bjørnar, var de høstens formlag med flest poeng. I cupfinalen møtte Team Strømmen igjen Røa, og hadde et lite tak på seriemestrene ettersom de hadde slått dem på bortebane. Imidlertid var Røa det dominerende laget, og enda en streng offsideavgjørelse hindret utlikning til 2-2 mot slutten av andre omgang, var Team Strømmen et nummer for lite.

I sin siste sesong som Team Strømmen hadde de fått tilbake Janne Jansson for en énsesongkontrakt. Uten Masar, men med Una Nwajei, kunne Team Strømmen ha fått det brukbart til om det ikke hadde vært for de mange frafallene. Graviditet og skader ødela mye av sesongen, og med den bakgrunnen kan man kalle sesongen hederlg.

Gjennom sin andreplass i 2008 var Team Strømmen kvalifisert til Mesterligaen 2009/2010. De kom i pulje med den kroatiske og den estiske seriemesteren samt Everton LFC fra England. Team Strømmen vant mer overbevisende enn Everton mot de svakere lagene, så den avsluttende kampen, mellom de to lagene, ble avgjørende. Team Strømmen greide seg med uavgjort, og var videre til det var ett minutt på overtid. Da scoret Everton, og Team Strømmen var ute av Mesterligaen. Team Strømmens skuffende høstsesong hadde en slags gulrot; laget kom til cupfinalen, igjen mot Røa. Kampen ble mye jevnere enn fjorårets finale, men Team Strømmen tapte etter en drømmetreff av Elise Thorsnes.

 LSK Kvinner (2010–) 
Den 23. februar 2009 ble Team Strømmen enig med Lillestrøm Sportsklubb om en samarbeidsavtale som ville gjøre klubben til en allianseklubb til Lillestrøm Sportsklubb. Det innebar at klubben fra og med 2010-sesongen skiftet navn til LSK Kvinner Fotballklubb, og spilte i gult og svart slik som Lillestrøm Sportsklubb. Klubben beholdt sin egen organisasjon og det var ikke en full sammenslåing. I tillegg til at laget spilte med de samme fargene som herrelaget LSK, gikk samarbeidet ut på at jentene skulle spille sine hjemmekamper i LSK-hallen.

Starten som LSK Kvinner var ingen umiddelbar suksess. Laget endte på 6.-plass i Toppserien 2010, etterfulgt av en 5.-plass i 2011. I 2012 kom omsider klubbens første seriegull, og starten på en periode hvor LSK Kvinner skulle bli dominerende på kvinnesiden av norsk fotball. Etter 2.-plass bak Stabæk i 2013, tok LSK Kvinner the double i 2014 da de vant både Toppserien og Norgesmesterskapet. De gjentok dobbelen i 2015 og 2016, og vant serien hvert år fra 2014 til og med 2019. I perioden 2012 til 2019 tok de totalt syv seriegull og fem cupgull.

Til Lillestrøm Sportsklubbs årsmøte 23. mars 2022 kom det et forslag om å innlemme LSK Kvinner FK i Lillestrøm Sportsklubb. Da årsmøtene til begge klubbene vedtok å innlemme Team Strømmen som en allianseklubb i 2009, lå det en ambisjon om å at klubbene skulle slå seg sammen. Dette skjedde likevel aldri, og da det nye sammenslåingsforslaget dukket opp i 2022, skapte det en større debatt rundt forholdet mellom de to klubbene. Ved et ekstraordinært årsmøte 30. november falt forslaget med 151 stemmer imot, og 7 stemmer for sammenslåing. Høsten 2022 ble klubben plassert i rød sone økonomisk av NFF, og det ble samtidig kjent at klubben manglet 2 millioner kroner for å oppnå budsjett inneværende år. Etter den misslykkede sammenslåingsprosessen så LSK Kvinner FK seg rundt etter andre klubber å gå inn i på grunn av de økonomiske problemene, og klubben inngikk 29. mai 2024 en intensjonsavtale med Lørenskog IF om en sammenslåing. Denne trakk til slutt Lørenskog IF seg fra.

Spillerstall
oppdatert 19. september 2025.

 11px|lenke=Lagkaptein

 8px|Korsbåndskade, ute til 2026

 Utlånte spillere 

 Tidligere sesonger 
NivåSesongPos.Ant.VUTForMotP.NMUEFAToppscorer (i serien)Som Team Strømmen12001Toppserien6186012315018Semifinale Elene Moseby (19 mål)12002Toppserien6186210295920Kvartfinale Elene Moseby (19 mål)12003Toppserien7186210334720Semifinale Elene Moseby (11 mål)12004Toppserien618729363923Kvartfinale Elene Moseby (17 mål)12005Toppserien2181233442239Sølv Juliane Olstad (8 mål)12006Toppserien4181224462538Kvartfinale Elene Moseby (16 mål)12007Toppserien5221066372936Kvartfinale Lene Storløkken (9 mål)12008Toppserien2221444442246Sølv Nasra Abdullah (8 mål)12009Toppserien4221138483136SølvGruppesp. Una Nwajei (14 mål)Som LSK Kvinner12010Toppserien6221138423236Semifinale Nasra Abdullah (11 mål)12011Toppserien5221318474240Kvartfinale Nasra Abdullah (10 mål)12012Toppserien1221822661756Kvartfinale Isabell Herlovsen (25 mål)12013Toppserien2221543511849Semifinale Emilie Haavi (12 mål)12014Toppserien1221831641457Gull1/32 Emilie Haavi (16 mål)12015Toppserien1221822581656Gull1/16 Isabell Herlovsen (19 mål)12016Toppserien1221930881060Gull1/16 Isabell Herlovsen (30 mål)12017Toppserien1222011711561Semifinale1/8 Guro Reiten (18 mål)12018Toppserien1221921681859Gull1/4 Guro Reiten (21 mål)12019Toppserien1221552511850GullGruppesp. Guro Reiten (12 mål)
 Elise Thorsnes (12 mål)12020Toppserien518927292329Sølv Sophie Román Haug (8 mål)12021Toppserien3181215463237Semifinale Emilie Haavi (13 mål)12022Toppserien Grunnspill718657232126Kvartfinale Emma Stølen Godø (9 mål)Nedrykkssluttspill373221491112023Toppserien3271674442155Semifinale Emma Stølen Godø (8 mål)

 Resultater i Europa 

Mesterligaen i fotball for kvinner 2013/2014: 32-delsfinale (utslått av Malmö FF Dam 1–3 og 0–5)
Mesterligaen i fotball for kvinner 2015/2016: 16-delsfinale (utslått av 1. FFC Frankfurt etter 0–2 og 2–0 og påfølgende straffesparkkonkurranse)
Mesterligaen i fotball for kvinner 2016/2017: 16-delsfinale (utslått av Paris Saint-Germain Féminines PSG etter 3–1 og 1–4)
Mesterligaen i fotball for kvinner 2017/2018: 8-delsfinale (utslått av Manchester City W.F.C. med 0–5 og 1–2)
Mesterligaen i fotball for kvinner 2018/2019: kvartfinale (utslått av  med 0–3 og 0–1 hjemme)
Mesterligaen i fotball for kvinner 2019/2020: kvalifisering (utslått av  i gruppespill)

 Landslagsspillere 
Disse spillere har pr. 2024 spilt A-landskamper for Norge som representant for Setskog, Setskog/Høland, Team Strømmen og LSK Kvinner:

 Bente Melbye (1978)
 Ranveig Karlsen (1978–1985)
 Tone Opseth (1980–1987)
 Hege Riise (1990–2004)
 Elin Krokan (1992–1994)
 Rakel Rauntun (1992)
 Katrine Nysveen (1993–1994)
 Elene Moseby (2001–2004)
 Maritha Kaufmann (2005–2007)
 Lene Storløkken (2006–2011)
 Marita Skammelsrud Lund (2007–2016)
 Marit Sandvei (2009–2016)
 Nasra Abdullah (2009)
 Isabell Herlovsen (2011–2016)
 Cecilie Pedersen (2012)
 Ingrid Moe Wold (2012–2019)
 Mari Karoline Knudsen (2012–2013)
 Emilie Haavi (2013–2016, 2017–2021)
 Lene Mykjåland (2013–2016)
 Anja Sønstevold (2015–2020)
 Cecilie Fiskerstrand (2016–2019, 2021–2024)
 Guro Reiten (2017–2019)
 Ingrid Marie Karlsen Spord (2017)
 Synne Skinnes Hansen (2017–2019)
 Ingrid Syrstad Engen (2018–2019)
 Elise Thorsnes (2019)
 Therese Sessy Åsland (2019)
 Emilie Nautnes (2019)
 Heidi Ellingsen (2019–2020)
 Emilie Woldvik (2020–)
 Emma Stølen Godø (2023)

 Meritter 

 Toppserien
 Seriemesterskap (7): 2012, 2014, 2015, 2016, 2017, 2018, 2019
 Seriesølv (5): 1992, 1995, 2005, 2008, 2013
 Seriebronse (1): 2021

 Norgesmesterskapet
 Cupmesterskap (6): 1992, 2014, 2015, 2016, 2018, 2019
 NM-Sølv (3): 2005, 2008, 2009, 2020

Referanser

 Eksterne lenker 


Kategori:Fotballag i Lillestrøm
Kategori:Fotballag etablert i 1989
Kategori:Toppserielag
Kategori:Kvinnefotballag i Norge
Kategori:Kongepokalvinnere i fotball